CELEX: E2014J0018
Language: da
Date: 2014-12-10 00:00:00
Title: Domstolens dom af 10. december 2014 i sag E-18/14 — Wow air ehf. mod Samkeppniseftirlitið (den islandske konkurrencemyndighed), Isavia ohf. og Icelandair ehf. (Forordning (EØF) nr. 95/93 — tildeling af ankomst- og afgangstidspunkter i EØS-lufthavne — konkurrencemyndigheders indgriben — hasteprocedure)

4.6.2015   
            
            
               DA
            
            
               Den Europæiske Unions Tidende
            
            
               C 183/9
            
         DOMSTOLENS DOM
   af 10. december 2014
   i sag E-18/14
   Wow air ehf. mod Samkeppniseftirlitið (den islandske konkurrencemyndighed), Isavia ohf. og Icelandair ehf.
   (Forordning (EØF) nr. 95/93 — tildeling af ankomst- og afgangstidspunkter i EØS-lufthavne — konkurrencemyndigheders indgriben — hasteprocedure)
   (2015/C 183/10)
   I sag E-18/14, Wow air ehf. mod Samkeppniseftirlitið (den islandske konkurrencemyndighed), Isavia ohf. og Icelandair ehf., hvori Héraðsdómur Reykjavíkur (Reyklaviks herredsret) har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke forordning (EØF) nr. 95/93 af 18. januar 1993 om fælles regler for tildeling af ankomst- og afgangstidspunkter i Fællesskabets lufthavne, har Domstolen, sammensat af præsidenten Carl Baudenbacher, dommerne Per Christiansen (refererende dommer) og Páll Hreinsson, afsagt dom den 10. december 2014.
   Domskonklusionen lyder således:
   
               1.
            
            
               Det kræves efter artikel 4, stk. 1, i forordning (EØF) nr. 95/93, at en EØS-stat udnævner en kvalificeret fysisk eller juridisk person til lufthavnskoordinator efter at have konsulteret de i bestemmelsen nævnte parter. Det foreskrives i artikel 4, stk. 2, i forordning (EØF) nr. 95/93, at koordinatoren skal være såvel retlig som faktisk uafhængig af de berørte parter, hvilke parter den pågældende også skal være funktionelt adskilt fra. Såfremt disse betingelser er opfyldt, har EØS-staterne en skønsmæssig beføjelse til at fastlægge koordinatorens status. Det tilkommer den nationale ret på grundlag af disse konstateringer at drage de nødvendige konklusioner for at sikre den effektive anvendelse af forordning (EØF) nr. 95/93.
            
         
               2.
            
            
               Den klageprocedure, der er angivet i artikel 11, stk. 1, i forordning (EØF) nr. 95/93, er ikke bindende. Den nævnte klageprocedure er således ikke til hinder for, at klager, der støttes på konkurrencehensyn, kan indgives direkte til de nationale konkurrencemyndigheder.
            
         
               3.
            
            
               Det fremgår af artikel 8b i forordning (EØF) nr. 95/93, at forskrifter om tildeling af ankomst- og afgangstidspunkter, som offentlige myndigheder udsteder med henblik på at fremme konkurrencen, kan rettes til luftfartsselskaberne, men ikke til en koordinator. Det ville desuden ikke tjene noget formål at udstede forskrifter til lufthavnens ledelse. Bortset fra den oprindelige tildeling af ankomst- og afgangstidspunkter, der udelukkende tilkommer koordinatoren, er forordning (EØF) nr. 95/93 ikke til hinder for, at ankomst- og afgangstidspunkter efter tildelingstidspunktet overføres til andre selskaber, hvis det kræves efter konkurrenceretlige regler. En EØS-stats konkurrencemyndigheder kan således udstede bindende forskrifter til de omhandlede selskaber, hvis noget sådant skulle vise sig nødvendigt efter gældende konkurrenceret, det være sig på nationalt eller EØS-niveau.